CELEX: 32006D0721
Language: da
Date: 2006-10-23 00:00:00
Title: 2006/721/EF: Kommissionens beslutning af 23. oktober 2006 om tilladelse til markedsføring af lycopen fra Blakeslea trispora som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (meddelt under nummer K(2006) 4973)

26.10.2006   
            
            
               DA
            
            
               Den Europæiske Unions Tidende
            
            
               L 296/13
            
         
      KOMMISSIONENS BESLUTNING
   
   af 23. oktober 2006
   om tilladelse til markedsføring af lycopen fra Blakeslea trispora som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97
   (meddelt under nummer K(2006) 4973)
   (Kun den spanske udgave er autentisk)
   (2006/721/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Vitatene Antibiotics SAU indgav den 30. oktober 2003 en ansøgning til de kompetente myndigheder i Det Forenede Kongerige om tilladelse til at markedsføre lycopen fra Blakeslea trispora som et nyt levnedsmiddel eller en ny levnedsmiddelingrediens.
            
         
               (2)
            
            
               Det Forenede Kongeriges kompetente fødevarevurderingsorgan afgav den 6. april 2004 den første vurderingsrapport. I rapporten konkluderede det, at de foreslåede anvendelser af lycopen fra Blakeslea trispora ikke udgør en sundhedsrisiko for mennesker.
            
         
               (3)
            
            
               Kommissionen fremsendte denne første vurderingsrapport til alle medlemsstaterne den 27. april 2004.
            
         
               (4)
            
            
               Inden for det tidsrum på 60 dage, der er fastsat i artikel 6, stk. 4, i forordning (EF) nr. 258/97, blev der fremsat begrundede indsigelser mod markedsføring af produktet i henhold til denne bestemmelse.
            
         
               (5)
            
            
               Den Europæiske Fødevaresikkerhedsautoritet (EFSA) blev derfor hørt den 22. november 2004.
            
         
               (6)
            
            
               Den 21. april 2005 vedtog EFSA udtalelse fra Ekspertpanelet for Diætetiske Produkter, Ernæring og Allergier om en anmodning fra Kommissionen vedrørende en ansøgning om anvendelse af en suspension af lycopen fra Blakeslea trispora i olie indeholdende α-tocopherol som en ny levnedsmiddelingrediens.
            
         
               (7)
            
            
               I udtalelsen konkluderedes det, at det anvendelsesniveau for lycopen fra Blakeslea trispora, som ansøgningen vedrører, ville medføre supplerende indtagelse på op til ca. 2 mg/dag. Det konkluderedes endvidere, at den supplerende indtagelse ikke giver anledning til bekymring set ud fra et sikkerhedsperspektiv.
            
         
               (8)
            
            
               Fødevaretilsætningsstoffer, som er omfattet af Rådets direktiv 89/107/EØF af 21. december 1988 om indbyrdes tilnærmelse af medlemsstaternes lovgivning om tilsætningsstoffer, som må anvendes i levnedsmidler (2), er ikke omfattet af anvendelsesområdet for forordning (EF) nr. 258/97. Denne beslutning indebærer altså ikke en tilladelse til at anvende lycopen fra Blakeslea trispora som farvestof i fødevarer.
            
         
               (9)
            
            
               På grundlag af den videnskabelige vurdering er det godtgjort, at lycopen fra Blakeslea trispora i en suspension, der indeholder α-tocopherol, opfylder kriterierne i artikel 3, stk. 1, i forordning (EF) nr. 258/97.
            
         
               (10)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Lycopen fra Blakeslea trispora, jf. bilag I, kan markedsføres i Fællesskabet som en ny levnedsmiddelingrediens i de fødevarer, der er omhandlet i bilag II.
   Artikel 2
   Betegnelsen »lycopen« anføres i ingredienslisten for fødevarer, der indeholder stoffet, eller — hvis der ikke er en ingrediensliste — på selve produktets mærkning.
   Artikel 3
   Tre år efter vedtagelsen af denne beslutning forelægger Vitatene Antibiotics SAU Kommissionen data om, hvilke fødevaregrupper med lycopen fra Blakeslea trispora der er blevet markedsført i EU, og de respektive anvendelsesniveauer for dette lycopen.
   Artikel 4
   Denne beslutning er rettet til Vitatene Antibiotics SAU, Avd. de Antibioticos, 59-61, 24080 Leon, Spanien.
   
      Udfærdiget i Bruxelles, den 23. oktober 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 43 af 14.2.1997, s. 1. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).
   
      (2)  EFT L 40 af 11.2.1989, s. 27. Senest ændret ved forordning (EF) nr. 1882/2003.
   
      BILAG I
      SPECIFIKATIONER FOR LYCOPEN FRA BLAKESLEA TRISPORA
      
      Definition
      Produktet fremstilles ved ekstraktion og krystallisering på basis af en fermentering af svampen Blakeslea trispora, og det leveres som en 5-procents- eller 20-procentssuspension i solsikkeolie med højt oliesyreindhold, som indeholder 1 % α-tocopherol af lycopenindholdet. Lycopenet fra Blakeslea trispora består af ≥ 90 % all-trans-isomer og 1-5 % cis-isomerer.
      Specifikationer
      Kemisk navn Lycopen
      CAS-nr. 502-65-8 (all-trans-lycopen)
      Kemisk formel C40H56
      
      Strukturformel 
      
         
      Molekylmasse 536,85
      Indhold Ikke under 95 %
      Renhed 
      
                  Imidazol
               
               
                  :
               
               
                  Ikke over 1 mg/kg
               
            
                  Sulfataske
               
               
                  :
               
               
                  Ikke over 1 %
               
            
                  Andre carotenoider
               
               
                  :
               
               
                  Ikke over 5 %
               
            Mykotoksiner:
      
                  Aflatoksin B1
               
               
                  :
               
               
                  Ingen
               
            
                  Trichothecen (T2)
               
               
                  :
               
               
                  Ingen
               
            
                  Ochratoksin
               
               
                  :
               
               
                  Ingen
               
            
                  Zearalenon
               
               
                  :
               
               
                  Ingen
               
            Mikrobiologi:
      
                  Skimmelsvampe
               
               
                  :
               
               
                  Ikke over 100/g
               
            
                  Gærsvampe
               
               
                  :
               
               
                  Ikke over 100/g
               
            
                  Salmonella
               
               
                  :
               
               
                  Ingen i 25 g
               
            
                  
                     Escherichia coli
                  
               
               
                  :
               
               
                  Ingen i 5 g
               
            
   
      BILAG II
      ANVENDELSESFORMÅL FOR LYCOPEN FRA BLAKESLEA TRISPORA
      
      
                  Fødevaregruppe
               
               
                  Grænseværdi for anvendelse af lycopen
               
            
                  Smørbare gule fedtstoffer
               
               
                  0,2-0,5 mg/100 g
               
            
                  Mælkebaserede og mælkelignende produkter
               
               
                  0,3-0,6 mg/100 g
               
            
                  Krydderikoncentrater, krydderier, relish, pickles
               
               
                  0,6 mg/100 g
               
            
                  Sennep
               
               
                  0,5 mg/100 g
               
            
                  Kryddersaucer og kødfonder
               
               
                  0,7 mg/100 g
               
            
                  Supper og suppeblandinger
               
               
                  0,6 mg/100 g
               
            
                  Sukker, syltet og henkogt frugt og lign., konfekture
               
               
                  0,5 mg/100 g